CELEX: 62019CA0540
Language: sk
Date: 2020-09-17 00:00:00
Title: Vec C-540/19: Rozsudok Súdneho dvora (tretia komora) zo 17. septembra 2020 (návrh na začatie prejudiciálneho konania, ktorý podal Bundesgerichtshof – Nemecko) – WV/Landkreis Harburg (Návrh na začatie prejudiciálneho konania – Justičná spolupráca v občianskych veciach – Právomoc vo veciach vyživovacej povinnosti – Nariadenie (ES) č. 4/2009 – Článok 3 písm. b) – Príslušnosť súdov podľa miesta obvyklého pobytu oprávneného na výživné – Regresná žaloba podaná verejným orgánom, na ktorý prešli práva oprávneného na výživné)

7.12.2020   
            
            
               SK
            
            
               Úradný vestník Európskej únie
            
            
               C 423/10
            
         
      Rozsudok Súdneho dvora (tretia komora) zo 17. septembra 2020 (návrh na začatie prejudiciálneho konania, ktorý podal Bundesgerichtshof – Nemecko) – WV/Landkreis Harburg
      (Vec C-540/19) (1)
      
      (Návrh na začatie prejudiciálneho konania - Justičná spolupráca v občianskych veciach - Právomoc vo veciach vyživovacej povinnosti - Nariadenie (ES) č. 4/2009 - Článok 3 písm. b) - Príslušnosť súdov podľa miesta obvyklého pobytu oprávneného na výživné - Regresná žaloba podaná verejným orgánom, na ktorý prešli práva oprávneného na výživné)
      (2020/C 423/14)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesgerichtshof
      
         Účastníci konania pred vnútroštátnym súdom
      
      
         Žalobca: WV
      
         Žalovaný: Landkreis Harburg
      
         Výrok rozsudku
      
      Verejný orgán, ktorý sa prostredníctvom regresnej žaloby domáha vrátenia súm vyplatených namiesto výživného oprávnenému na výživné, do ktorého práv tento orgán vstúpil vo vzťahu k osobe s vyživovacou povinnosťou, sa môže odvolávať na právomoc súdu podľa miesta obvyklého pobytu uvedeného oprávneného, ktorú stanovuje článok 3 písm. b) nariadenia Rady (ES) č. 4/2009 z 18. decembra 2008 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti.
      
         (1)  Ú. v. EÚ C 348, 14.10.2019.